**PLISAN** (siglas de **P**lataforma **L**oxística **I**ndustrial de **S**alvaterra - **A**s **N**eves), tamén chamado Porto Seco é unha zona industrial e loxística galega, a maior da eurorrexión Galicia-Norte de Portugal. Sitúase entre os concellos de Salvaterra de Miño e As Neves, actualmente atópase en construción e os promotores desta zona industrial son a Xunta, a Autoridade Portuaria de Vigo e o Consorcio da Zona Franca de Vigo.

Historia
--------

Os seus trámites comezaron en 2001 con -inicialmente- 4.000.000 de metros cadrados de superficie que logo foron reducidos a 3.091.000. Logo de máis de 106 millóns de euros gastados (dos que 40 foron destinados a expropiacións), na actualidade apenas se teñen urbanizados 950.000, os situados máis ao sur.

Xa en 2005 o daquela presidente da Xunta de Galicia, Manuel Fraga, ratificaba publicamente a inminente construción da PLISAN perante as dúbidas xurdidas entre o empresariado vigués. O seu sucesor no goberno galego, Emilio Pérez Touriño, sería quen colocaría a primeira pedra ese mesmo ano e a mediados de 2007 anunciaba o remate das obras para o verán de 2008. A piques de rematar o seu primeiro e único mandato, en 2009, Touriño anunciaba a urbanización e a instalación de empresas para ese ano.

A mediados de 2015 a Xunta de Galicia ordenou a suspensión parcial das obras, con todo, en outono puideron comezar as obras de urbanización dos sistemas xerais. En febreiro de 2017 anunciábase que os primeiros 100.000 m2 haberían de se comercializar a 50 €/m2. Porén, en abril dese mesmo ano, volveríanse suspender as obras de urbanización após a baixa temeraria na adxudicación do contrato.

Accesos
-------

### Ferrocarril

* Liña Ourense - Guillarei

### Estradas e autoestradas

* AG-51, xa licitada, que conectará coa A-52.

Patrimonio cultural
-------------------

Durante as obras de construción foron localizados varios fornos romanos en moi bo estado de conservación, de gran tamaño e de grande importancia relativa pola escaseza deste tipo de restos en Galicia.

Notas
-----

1. ↑  "Plataforma Logística de Salvaterra-As Neves, PLISAN". *www.ingestin.com* (en castelán). Consultado o 2017-05-01.
2. ↑  "Fraga garantiza que la plataforma logística de Salvaterra «se va a hacer»". *La Voz de Galicia* (en castelán). 2005-02-24. Consultado o 2017-05-01.
3. 1 2  Carlos Ponce (2017-04-20). "Las obras del puerto seco se suspenden tras la baja temeraria en la adjudicación". *La Voz de Galicia* (en castelán). Consultado o 2017-05-01.
4. ↑  Europa Press (2007-06-29). "Touriño confía en que las obras de la Plataforma Logística de Salvaterra-As Neves estén conluidas el próximo verano". *europapress.es* (en castelán). Consultado o 2017-05-01.
5. ↑  Atlántico. "Touriño anuncia la urbanización de la Plisan y la instalación de las primeras empresas este año". *Atlántico* (en castelán). Consultado o 2017-05-01.
6. ↑  Luis Carlos Llera (2015-06-12). "La Xunta paraliza las obras de la plataforma logística de Salvaterra". *La Voz de Galicia* (en castelán). Consultado o 2017-05-01.
7. ↑  Montes, Paula (2015-10-21). "La Plataforma Logística de Salvaterra-As Neves, la PLISAN, echa a andar". *Cadena SER* (en castelán). Consultado o 2017-05-01.
8. ↑  "Os primeiros 100.000 metros cadrados da Plisan ofertaranse a 50 euros o metro cadrado". *Economía en Galicia*. Consultado o 2017-05-01.
9. ↑  Pontevedra, S. R. (2008-09-17). "Hallan cuatro hornos romanos en las obras del Puerto Seco de Vigo". *El País* (en castelán). Consultado o 2018-11-30.

Véxase tamén
------------

### Ligazóns externas

* Vista Aérea en Google Maps



---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---